इस बाबत दि सेन्ट्रल आर्गेनाइजेशन फॉर ऑयल इंडस्ट्री एण्ड ट्रेड (कोएट) के चेयरमैन श्री लक्ष्मीचंद अग्रवाल ने बताया कि केद्र सरकार ने खरीफ तिलहन फसलों तिलहनों के एमएसपी में भारी बढोतरी की गई है जो कि अच्छी बात है लेकिन इन तिलहनों का बाजार मूल्य की तुलना में एमएसपी अपेक्षाकृत अधिक है।ऐसे में अब सरकारी एजेंसियों द्वारा विभिन्न तिलहनों की खरीदी पर्याप्त मात्रा में करने पर ही किसानों को लाभ मिल पाएगा।जिसको लेकर केद्र सरकार से गुजारिश है कि उपज खरीद गारंटी योजना को यथाशीघ्र अमलीजामा पहनाया जाए ताकि किसानों को समुचित आमदनी सुनिश्चित हो सकेगी।श्री अग्रवाल ने केद्र सरकार से आग्रह किया है कि अब रबी तिलहन फसलों के एमएसपी का मूल्य अग्रिम रुप से निर्धारित किया जाए ताकि आगे की खेती बारी की रणनीतिक पर किसान अभी से ध्यान केद्रित करेंगे।जिससे कृषि क्षेत्रों में सकारात्मक माहौल बन पाएगा।